Strakatý pás

Strakatý pás () je detektívny príbeh sira Arthura Conana Doyla o slávnom detektívovi Sherlockovi Holmesovi. Príbeh zahrnutý v zbierke Dobrodružstvá Sherlocka Holmesa publikoval v roku 1892.

 Dej príbehu 

Na Sherlocka Holmesa sa so žiadosťou o pomoc obrátila pani Helen Stonerová. Pred niekoľkými rokmi tragicky zahynulo jej dvojča Julia, a ona sa obáva, že teraz je v nebezpečenstve ona.

Jej matka bola vydatá za Dr. Roylotta, veľmi hrubého a krutého človeka. Po matkinej smrti došlo k rozdeleniu dedičstva medzi Roylotta, Helene a jej sestru Juliu s tým, že sestry dostanú svoje podiely až po vydaji. Julia sa teda rozhodla vydať za svojho priateľa, bývalého vojaka. Dva týždne pred svadbou rozprávala znepokojená Julia svojej sestre, že počas nocí počuje jemný piskot. Helen však všetko bagatelizovala a radila sestre nevšímať si to. Ešte počas tej istej noci však došlo k tragickej udalosti. Uprostred noci začala Julia kričať a volať o pomoc, no keď Helen vošla do izby, bolo už neskoro. Julia v smrteľnom kŕči s vydeseným výrazom na tvári zašepkala, že videla strakatý pás a zomrela jej v náručí. Polícia predpokladala, že dievča zomrelo v dôsledku náhleho nervového šoku.

Keď Helen oznámila zámer vydať sa, nevlastný otec začal v jej izbe robiť rozsiahle opravy a presťahoval ju do izby, kde tragicky zahynula jej sestra. Zrazu aj Helen v noci počuje pískanie. Na smrť vydesená preto prosila Holmesa, aby ju zachránil. Holmes prisľúbil, že sa prípadom bude zaoberať a nabádal dievčinu, aby sa okamžite vrátila domov. Dohodli sa na večernej návšteve, počas ktorej si Holmes podrobne prehliadne miesto činu. Po jej odchode sa znenazdajky objaví v Holmesovom dome na Baker Street Dr. Roylott a detektívovi sa vyhráža, aby mu zabránil čokoľvek vyšetrovať.

Večer však Holmes spoločne s Watsonom prišiel na statok Stoke-Moron. Ihneď po obhliadke izby mladej ženy a jej nevlastného otca mu bolo zrejmé, že sa tam pripravuje chladnokrvná vražda. Preto sa rozhodol spolu s Watsonom stráviť noc v izbe obete. Po dlhšej dobe sedenia v úplnom tichu a tme zrazu začuli jemný piskot. Holmes zapálil zápalku a začal zúrivo búchať palicou v hornom rohu izby, kde visela šnúra od zvončeka. O niekoľko minút sa z vedľajšej miestnosti, ktorú obýval Roylott, ozval hrozný výkrik. Holmes a Watson vtrhli do miestnosti a našli tam mŕtveho Roylotta, po ktorom sa plazil jedovatý had.

Doktor Roylott nechcel stratiť získané dedičstvo, a preto púšťal do izby jedovatého hada, ktorý Juliu zabil. Aby hada privolal naspäť, používal piskot píšťalky.

 Zdroje 
 "The Adventure of the Speckled Band," Arthur's New Home Magazine (Philadelphia), 62 (April 1892), 355-368.
 "The Adventure of the Speckled Band," Boston Sunday Herald (February 14, 1892), 22. illus.
 "The Adventure of the Speckled Band," Illustrations: Mike Grimsdale. Complete Bestsellers (Viaduct Publications, London), 1, No. 1 (May-June 1981), 3-8.
 "The Adventure of the Speckled Band," Glasgow Weekly Mail (March 10, 1894), 7; (March 17, 1894), 7.
 "The Adventure of the Speckled Band," Drawings by John Alan Maxwell. The Golden Book Magazine, 12, No. 72 (December 1930), 85-94, 107, 110-111.
 "The Adventure of the Speckled Band," The Grand Magazine, 51 (July 1927), 519-532.
 "The Adventure of the Speckled Band," The Philadelphia Inquirer (February 14, 1892), 16. illus.
 "The Adventure of the Speckled Band," Pittsburgh Press (February 13, 1892), 5; (February 14, 1892), 11. illus.
 "The Adventure of the Speckled Band," Condensed from The Complete Sherlock Holmes. The Reader's Digest, 41, No. 243 (July 1942), 139-153.
 "The Adventure of the Speckled Band," St. Louis Post-Dispatch (November 20, 1892), 35.
 "The Adventure of the Speckled Band," San Francisco Examiner (February 21, 1892), 19. illus.
 "The Adventure of the Speckled Band," Illustrations by Alan Magee. Scholastic Scope, 13, No. 10 (November 16, 1970), 8-11, 22.
 "The Adventure of the Speckled Band," Scottish Border Record (Galashiels) (December 23, 1904), 4; (December 30, 1904), 4.
 "The Adventure of the Speckled Band," Illustrated by Sidney Paget. The Strand Magazine, 3, No. 14 (February 1892), 142-157. (The Adventures of Sherlock Holmes, No. 8)
 "The Adventure of the Speckled Band," Sunday Chronicle (Manchester) (May 25, 1930), 6; (June 1, 1930), 6. illus.
 "The Adventure of the Speckled Band," Tit Bits, 58 (August 6, 1910), 459-461.

Kategória:Knihy z 1892
Kategória:Detektívne romány
Kategória:Knihy Arthura Conana Doyla
Kategória:Sherlock Holmes